Lav et referat af nedenstående tekst:

Tekst:
Tørken skaber store problemer for landmændene og deres dyr. Ifølge Landbrug og Fødevarer står landbruget i den alvorligste situation siden 1992, og de ødelagte afgrøder og mangel på foder til dyrene vurderes på landsplan at koste 4,5 milliarder kroner for landbruget. Ved Agri Nord har de nu besluttet sig for at oprette en grovfoder- og halmbørs, hvor landmænd kan hjælpe hinanden med græs og halm. Her kan de, der har noget tilovers, og de, der mangler, finde hinanden. - Det er så vigtigt at få sikret foder til sine dyr, siger Rene Lund Hansen, der er formand for planteavl i Agri Nord. Agri Nords chefkonsulent for planteavl, Flemming Floor Jensen, vurderer, at halmudbyttet bliver halvt så stort som det normale udbytte på grund af tørken. - Mange kommer til at mangle halm, og der er stort set ikke græs ude på markerne, siger han. Det er godt for jorden at lade halm ligge på marken. Men for at få så meget ud af halmen som muligt, opfordrer Agri Nord til, at man i år ikke snitter halmen. - Det er meget solidarisk med kollegaerne, hvis man tager halmen med hjem fra marken i stedet for at snitte den og lade den ligge, siger Rene Lund Hansen, der understreger, at jorden sagtens kan klare et år uden halm. Den nye halmbørs kan findes på Agri Nords hjemmeside .

Referat:
Agri Nord opretter en grovfoder- og halmbørs for at hjælpe landmænd, der har problemer som følge af tørken.